stanford-oval/wikipedia huggingface dataset:
Reima

Wikisanakirjassa on tähän liittyvä sananselitys: .
Reima tarkoittaa ainakin seuraavia:
Reima, miehen etunimi
Reima Oy, vuonna 1944 perustettu kankaanpääläinen vaatetusalan konserni
Reima, sukunimenä:
Tiia Reima (s. 1973), suomalainen jääkiekkoilija
Vilho Reima (1867–1948), suomalainen kouluneuvos ja kansanedustaja
Ykspihlajan Reima, kokkolalainen urheiluseura.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Reima”, voi hakea sivunnimihaulla, laajalla sivunnimihaulla tai tekstihaulla.
Repolainen

Repolainen voi tarkoittaa seuraavia asioita:
ketun lempinimi
Mikko Repolainen, Disneyn sarjakuvahahmo
Repolainen, Veikkauksen raha-automaattipeli.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Repolainen”, voi hakea sivunnimihaulla, laajalla sivunnimihaulla tai tekstihaulla.
Ranskan Grand Prix 1997

Ranskan Grand Prix 1997 oli Formula 1 -sarjan osakilpailu, joka ajettiin Magny-Coursilla 29. kesäkuuta 1997. Kilpailun voitti Michael Schumacher, jolle voitto oli toinen perättäinen ja kauden kolmas. Schumacher ajoi myös kilpailun nopeimman kierroksen ajalla 1,17.910. Norberto Fontana ajoi ensimmäisen F1-kilpailunsa.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 5 |  Michael Schumacher | Ferrari | 72 | 1'38:50.492 | 1 | 10 |
| 2 | 4 |  Heinz-Harald Frentzen | Williams-Renault | 72 | 23.537 | 2 | 6 |
| 3 | 6 |  Eddie Irvine | Ferrari | 72 | +1:14.801 | 5 | 4 |
| 4 | 3 |  Jacques Villeneuve | Williams-Renault | 72 | +1:21.784 | 4 | 3 |
| 5 | 7 |  Jean Alesi | Benetton-Renault | 72 | +1:22.735 | 8 | 2 |
| 6 | 11 |  Ralf Schumacher | Jordan-Peugeot | 72 | +1:29.871 | 3 | 1 |
| 7 | 10 |  David Coulthard | McLaren-Mercedes | 71 | Kolari | 9 |   |
| 8 | 16 |  Johnny Herbert | Sauber-Petronas | 71 | +1 krs. | 14 |   |
| 9 | 12 |  Giancarlo Fisichella | Jordan-Peugeot | 71 | +1 krs. | 11 |   |
| 10 | 14 |  Jarno Trulli | Prost-Mugen-Honda | 70 | +2 krs. | 6 |   |
| 11 | 20 |  Ukyo Katayama | Minardi-Hart | 70 | +2 krs. | 21 |   |
| 12 | 1 |  Damon Hill | Arrows-Yamaha | 69 | +3 krs. | 17 |   |
| Kesk. | 19 |  Mika Salo | Tyrrell-Ford | 61 | Sähköt | 19 |   |
| Kesk. | 8 |  Alexander Wurz | Benetton-Renault | 60 | Ulosajo | 7 |   |
| Kesk. | 2 |  Pedro Diniz | Arrows-Yamaha | 58 | Ulosajo | 16 |   |
| Kesk. | 17 |  Norberto Fontana | Sauber-Petronas | 40 | Ulosajo | 20 |   |
| Kesk. | 22 |  Rubens Barrichello | Stewart-Ford | 36 | Moottori | 13 |   |
| Kesk. | 23 |  Jan Magnussen | Stewart-Ford | 33 | Jarrut | 15 |   |
| Kesk. | 9 |  Mika Häkkinen | McLaren-Mercedes | 18 | Moottori | 10 |   |
| Kesk. | 18 |  Jos Verstappen | Tyrrell-Ford | 15 | Ulosajo | 18 |   |
| Kesk. | 15 |  Shinji Nakano | Prost-Mugen-Honda | 7 | Ulosajo | 12 |   |
| Kesk. | 21 |  Tarso Marques | Minardi-Hart | 5 | Moottori | 22 |   |
Samettijalka

| Samettijalka |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Boletales
Heimo::  Tapinellaceae
Suku::  Tapinella
Laji::  atrotomentosa
Kaksiosainen nimi
 Tapinella atrotomentosa  (Batsch)  Šutara 
Katso myös
   Samettijalka Wikispeciesissä   Samettijalka Commonsissa 
Infobox OKNimi-testi OK: 
Samettijalka (Tapinella atrotomentosa, vanh. Paxillus atrotomentosus) on aiemmin pulkkosieniin luokiteltu sienilaji. Se on kookas ja tanakka, huomiota herättävän komea sieni. Lakki on toispuoleisen vino, tummanruskea ja nukkapintainen, reunoilta sisäänkiertynyt. Heltat ovat vaaleanruskeat. Jalka on vino ja paksun samettimaisen nukan peittämä, mikä on sen paras tuntomerkki. Sieni on suhteellisen yleinen ja kasvaa varsin kookkaaksi.
Ulkonäkö ja koko

Lakki on 5–20 cm leveä, paksumaltoinen, kupera, reuna sisäänkiertynyt, samettipintainen, vanhempana kalju ja himmeä, toispuolisen vino, epäsäännöllisen muotoinen. Tummanruskea. Heltat tiheässä, pitkäjohteiset, kellertävänvalkoiset, kosketetuksesta tummuvat. Jalka on vino, paksu noin 3-6 cm korkea ja 2-5 leveä ja  kokonaan mustanruskean samettimaisen nukan peittämä. Malto on kellertävää ja pehmeää. Sieni on karvaan makuinen ja haju ei erityinen, mutta ilmeisesti myrkytön. Itiöpölyn väri on vaaleanruskea.
Levinneisyys

Etelä-Suomessa yleinen pohjoista kohti mentäessä harvinaistuu ja Pohjois-Suomesta puuttuu kokonaan.
Kasvupaikka ja elinympäristö

Se kasvaa lahoavissa, yleensä männyn kannoissa ja juurissa. Kangasmetsissä, mäntykankailla, metsänreunoissa, männyn ja muiden havupuiden lahonneilla, sammaloituneilla kannoilla lahottajana pohjoisella havumetsävyöhykkeellä.
Käyttö

Monet sienikirjat kehottavat jättämään samettijalan metsään mutta sitä voi käyttää värjäykseen. Siitä saa vihreitä ja oliivinvehertäviä värisävyjä.
Aiheesta muualla

Riihivilla, Dyeing with natural dyes: Värjäystä samettijaloilla Dyeing with mushroom Paxillus atrotomentosus
Hattis harrastaa (blogi): Samettijalka, Paxillus atrotomentosus värjäyksessä
Luonnossa.org: Samettijalka (Arkistoitu – Internet Archive)
Repola Wood

Repola Wood Ltd oli 1924 perustettu suomalainen metsäteollisuusyhtiö joka solmi samana vuonna neuvostoliittolaisen Exportlesin kanssa konsessiosopimuksen tukkien toimittamisesta Neuvostoliiton puolelta Repolasta Suomen rajalle uitettuna.  Nämä tukit jalostettiin sitten eteenpäin Suomen puolella ja saatu voitto jaettiin molemmille sopimusosapuolille.  Tukkien sahaamista varten Repola Wood osti 1924 Joensuusta Aktiebolaget Kaukas Fabrikilta Penttilän sahan ja nosti sen tuotantokapasiteettia merkittävästi.  Sahasta tuli Pohjois-Karjalan suurin ja se työllisti enimmillään 300-400 työntekijää.  Neuvostoliiton puolelta tuotiin puuta 1924 noin 820 000 kuutiojalkaa, 1925 2,2 miljoonaa ja 1928 noin 4 miljoonaa kuutiojalkaa.
Vuosina 1928-1930 yhtiöllä oli jopa oma metsätyömaa Neuvostoliiton puolella Repolassa koska venäläiset eivät kyenneet pitämään kiinni tukkien toimitussopimuksista.  Työmaalla työskenteli enimmillään lähes 1200 miestä ja 500 hevosta jotka tekivät päivät työtä Neuvostoliiton puolella rajaa ja yöksi majoittuivat Suomen puolelle Lieksan koillisosiin rakennettuihin kämppäkyliin. Hakatut tukit uitettiin kesän aikana rajan takaa Joensuuhun Penttilän sahalle.
Vuonna 1940 yhtiön nimeksi tuli Repola Oy Pielisensuu ja 1943 se fuusioitiin osaksi Repola-Viipuri Oy:tä.  Vuonna 1952 oli edessä sulautuminen Rauma-Repola-konserniin. Rauma-Repola lopetti Penttilän sahan toiminnan 1988 ja sen 400 työntekijää jäivät työttömiksi. Sahan rakennukset tuhoutuivat tulipalossa lähes kokonaan 1996.
RAF Marham

Kuninkaallisten ilmavoimien laivue 617:n Lockheed Martin F-35. Taustalla Panavia Tornado GR.4.
RAF Marham on vuonna 1916 perustettu Britannian kuninkaallisten ilmavoimien lentotukikohta Etelä-Englannissa. Sinne on sijoitettu 617. lentolaivue "Dambusters".
MRCA-kone Panavia Tornado GR.4 RAF Marhamin tukikohdassa.
Norfolkin King's Lynnin liepeillä sijaitsevaan ilmatukikohtaan sijoitettiin 2020-luvun alussa Lockheed Martin F-35B -hävittäjiä.
Reichenow-Möglin

| Reichenow-Möglin |
| --- | --- |
 Kyläkirkko Möglinissä.
 Reichenow-Möglin
 Koordinaatit: 52°40′00″N, 14°05′59″E 
Valtio:   Saksa
Osavaltio:  Brandenburg
Piirikunta:  Märkisch-Oderland
Väkiluku (2020):  550
Infobox OKVirheellinen NIMI-arvo: 
Reichenow-Möglin on kunta Märkisch-Oderlandin piirikunnassa, Saksassa. Vuoden 2020 väestönlaskennassa Reichenow-Möglinin väkiluku oli 550.
Aiheesta muualla

Kuvia tai muita tiedostoja aiheesta Reichenow-Möglin Wikimedia Commonsissa
Repolan piiri

Repolan piiri (ven. Ребольский район, Rebolski raion) on entinen piiri Karjalan tasavallan alueella. Piiri perustettiin vuonna 1927, ja se vastasi lähes täysin entistä Repolan volostia eli kuntaa.
Piirin pinta-ala oli 6 075 km², ja siihen kuului 38 kylää. Piirissä oli 4 kyläneuvostoa: Omelian, Repolan, Tuulivaaran ja Lentieran kyläneuvostot. Piirin keskuksena toimi Repolan kylä. Neuvostoliiton vuoden 1926 väestönlaskennan mukaan piirissä oli 2 148 asukasta, joista 44 oli venäläisiä, 2 004 karjalaisia, 63 suomalaisia ja 14 muita kansallisuuksia.
Vuoteen 1933 tultaessa piiri oli lakkautettu ja sen alueen kyläneuvostot liitetty Rukajärven piiriin. Aiempien kyläneuvostojen lisäksi alueella toimi Kiimanvaaran kyläneuvosto. Sittemmin piiri perustettiin uudelleen, mutta lakkautettiin vuonna 1948, ja alue tuli kuulumaan Segežan piiriin. Vuonna 1966 perustettiin Mujejärven piiri, johon alue on siitä lähtien kuulunut.
Rauno Kuusisto

Rauno Kuusisto (s. 1957) on professori, joka toimii Puolustusvoimien tutkimuslaitoksen informaatiotekniikkaosaston johtajana, informaatioturvallisuuden dosenttina Jyväskylän yliopistossa sekä verkostopuolustuksen dosenttina Maanpuolustuskorkeakoulussa.
Roy Orbison

| Roy Orbison |
| --- | --- |
 Roy Orbison vuonna 1965.
Henkilötiedot
Koko nimi:  Roy Kelton Orbison
Syntynyt: 23. huhtikuuta 1936 Vernon, Texas, Yhdysvallat
Kuollut: 6. joulukuuta 1988 (52 vuotta)
Ammatti:  laulaja-lauluntekijä, muusikko
Muusikko
Laulukielet:  englanti
Aktiivisena:  1953–1988
Tyylilajit:  rock ’n’ roll, rockabilly, country, pop
Soittimet:  laulu, kitara, huuliharppu
Yhtyeet:  Traveling Wilburys, Teen Kings, The Wink Westerners, Class of '55
Levy-yhtiöt:  Sun, Monument, MGM, London, Mercury/PolyGram, Asylum, Virgin/EMI Records
Aiheesta muualla
Kotisivut
  [ Muokkaa Wikidatassa ] [ ohje ]  
Roy Kelton Orbison (23. huhtikuuta 1936 – 6. joulukuuta 1988) oli yhdysvaltalainen laulaja-lauluntekijä ja kitaristi. Hän syntyi Texasin Vernonissa ja vaikutti muun muassa Tennesseen Memphisissä ja Nashvillessä. Orbison esiintyi ja levytti yli 30 vuoden ajan. Hänen tavaramerkkinsä olivat tummat aurinkolasit ja hän on tunnettu muun muassa hittikappaleestaan ”Oh, Pretty Woman”. Muita hänen ikivihreitä kappaleitaan ovat muun muassa ”Ooby Dooby”, ”Go Go Go”, ”California Blue”, ”Dream Baby”, ”Only the Lonely”, ”Running Scared”, ”Crying”, ”It's Over”, ”In Dreams”, ”Blue Bayou”, ”I Drove All Night” sekä ”You Got It”.
Ura

Roy Orbison teki yhteistyötä lukuisten tunnettujen artistien, kuten Elvis Presleyn, James Burtonin, Jerry Lee Lewisin, Carl Perkinsin, Johnny Cashin, Bruce Springsteenin, Bob Dylanin, George Harrisonin, John Lennonin, Paul McCartneyn, Elvis Costellon, Mireille Mathieun ja The Beatlesin kanssa. 1980-luvun lopulla Orbison oli Traveling Wilburys -yhtyeen jäsen.
Elvis Presley kutsui Roy Orbisonia julkisesti; "maailman mahtavimmaksi laulajaksi". Elvis Presley arvosti Roy Orbisonia erittäin korkealle, julkisesti todeten, että Roy Orbisonilla on "kaikkien aikojen täydellisin lauluääni". Heidän kunnioituksensa toisiaan kohtaan oli erittäin suurta ja tasapuolista, ja Roy Orbison kävi katsomassa Elviksen konsertteja vuodesta 1954 vuoteen 1976. Roy Orbison ja Elvis Presley olivat myös erittäin läheisiä ystäviä. Roy Orbison oli ainut artisti, joka toimi sekä Elvis Presleyn että The Beatlesin lämmittelijänä konsertissa.
Orbison valittiin Rock and Roll Hall of Fameen vuonna 1987, noin vuotta ennen kuolemaansa.
Yksityiselämä

Roy Orbison meni ensimmäisen kerran naimisiin vuonna 1957 Claudette Fradyn kanssa. Hän menetti vaimonsa vuonna 1966, kun tämä kuoli moottoripyöräonnettomuudessa. Heidän kolmesta alaikäisestä pojastaan kaksi kuoli tulipalossa 1968. Vuonna 1969 Orbison avioitui saksalaisen teinitytön Barbara Jakobsin kanssa, he saivat vuosina 1970 ja 1975 syntyneet pojat. .
Orbisonille tehtiin sydämen ohitusleikkaus vuonna 1978. Kymmenen vuotta myöhemmin, joulukuussa 1988, Orbison kuoli sydäninfarktiin. Hän oli kuollessaan 52-vuotias. Barbara Orbison (1951–2011) kuoli päivälleen 23 vuotta myöhemmin haimasyöpään ja on haudattu miehensä viereen
Diskografia > Studioalbumit

1961 	Roy Orbison at the Rock House
1961   Lonely and Blue
1962 	Crying
1963 	In Dreams
1965 	There Is Only One Roy Orbison
1965   Orbisongs
1966 	The Orbison Way
1966   The Classic Roy Orbison
1967 	Roy Orbison Sings Don Gibson
1967   The Fastest Guitar Alive Original Soundtrack
1967   Cry Softly Lonely One
1969 	Roy Orbison’s Many Moods
1970 	Hank Williams the Roy Orbison Way
1970   The Big O
1972 	Roy Orbison Sings
1972   Memphis
1973 	Milestones
1974 	I’m Still in Love with You
1977 	Regeneration
1979 	Laminar Flow
1985 	Class of ’55 (Jerry Lee Lewisin, Johnny Cashin & Carl Perkinsin kanssa)
1989 	Mystery Girl
1992 	King of Hearts
Diskografia > Livealbumit

1987 	A Black & White Night Live
1998 	Combo Concert: 1965 Holland
1998 	Live at the BBC
2010 	The Last Concert
Kirjallisuutta

Nyman, Jake: ”Roy Orbison”, Rocktieto. Osa 3 N–Z, s. 37–40.  (Soundi-kirja 16)  Pirkkala:  Fanzine Oy, 1982.  ISBN 951-99372-4-2.
Aiheesta muualla

Kuvia tai muita tiedostoja aiheesta Roy Orbison Wikimedia Commonsissa
The Official Roy Orbison website
Roy Orbison Danmark
Radio Taiwan International

| Radio Taiwan International 中央廣播電台 |
| --- | --- |

Yritysmuoto:  valtionyhtiö
Perustettu:  1. elokuuta 1928
Toimitusjohtaja:  Shao Li-chung
Puheenjohtaja:  Lu Ping
Kotipaikka:   Taipei, Taiwan
Toiminta-alue:  maailmanlaajuinen
Omistaja:  Taiwanin valtio
Kotisivu:  https://en.rti.org.tw
Infobox OKVirheellinen NIMI-arvo: 
Radio Taiwan International (kiin.: 中央廣播電台; pinyin: Zhōngyāng Guǎngbò Diàntái, lyh. RTI) on Kiinan tasavallan, eli Taiwanin, valtion omistama yleisradioyhtiö, jonka toiminta painottuu ulkomaille. Toimituksen päämaja sijaitsee Taipeissa.
Nykyään ohjelmaa tuotetaan 12 kielellä: kiinaksi (perinteisin ja yksinkertaistetuin merkein), englanniksi, ranskaksi, saksaksi, indonesiaksi, japaniksi, koreaksi, venäjäksi, espanjaksi, thaiksi, vietnamiksi.
Historia

RTI perustettiin alun perin vuonna 1928, kun toiminta alkoi Kiinan tasavallan silloisessa pääkaupungissa, Nanjingissa 1. elokuuta. Toiminta oli alusta asti suunnattu Kiinan ulkopuolelle ja alkuvuosien tavoitteena oli tarjota uusi kanava poliittisesti epävakaana aikana. Tasavallan vetäydyttyä Taiwanin saarelle, radioyhtiö muutti nimensä Vapaan Kiinan ääneksi (kiin.: 自由中國之聲; pinyin: Zìyóu Zhōngguó zhī Shēng) ja pyrki vaikuttamaan mannerkiinalaisten mielipiteisiin.
Nykymuodossaan RTI perustettiin vuonna 1996, jolloin siitä tehtiin ulkomaanpalvelu, jonka tehtävänä oli tuottaa uutis- ja ajankohtaissisältöä Taiwanista ulkomaalaiselle yleisölle. Lisäksi radiotoimintaa suunnataan Taiwaninsalmen yli Manner-Kiinaan. Samassa yhteydessä, kahden vuoden siirtymäajalla, RTI yhdistyi Kiinan yleisradioyhtiön (kiin.: 中國廣播公司; pinyin: Zhōngguó Guǎngbō Gōngsī) ulkomaantoimituksen kanssa.
Koreankielinen palvelu oli alun perin käytössä vuosina 1961–2005, mutta se lakkautettiin säästösyistä. Palvelu otettiin uudelleen käyttöön vuonna 2018. Tavoitteena oli syventää Taiwanin ja Etelä-Korean välistä yhteistyötä ja kulttuurivaihtoa.
Merkittävä kielivalikoiman laajentaminen tapahtui vuonna 2005, kun yhtiö pyrki tuottamaan sisältöä Taiwanissa oleskeleville vierastyöläisille ja ulkomaalaisille pysyvän oleskeluluvan haltijoille. Tällaisia ihmisiä arvioitiin tuolloin olevan 500 000, joista suurin yksittäinen ryhmä olivat thaimaalaiset.
Nykyään

Vuoden 1996 lain nojalla RTI saa rahoituksensa pääsääntöisesti valtiolta, mutta se voi ottaa vastaan myös lahjoituksia niin taiwanilaisilta kuin ulkomaisiltakin organisaatioilta tai yksityishenkilöiltä. Budjettia voidaan täydentää myös yhtiön omien tulojen ja muiden tulonlähteiden kautta.
Suorana tulevien radio-ohjelmien ja uutispalveluidensa lisäksi RTI:llä on myös podcasteja, jotka käsittelevät uutisia, ajankohtaisia aiheita ja taiwanilaista kulttuuria. Yhtiön 90-vuotisjuhlissa ilmoitettiin, että se alkaa panostamaan ohjelmassaan yhä enemmän ympäristötietoisuuteen, jotta YK:n kestävän kehityksen tavoitteet saataisiin saavutetuiksi. Yhtiö itse kertoi kiinnittävänsä huomiota sähkön kulutuksen vähentämiseen ja energiatehokkaampaan laitteistoon.
Yhtiön toteutetun kyselyn mukaan RTI tavoittaa 2,27 miljoonaa kuuntelijaa vuodessa ja yleisöstä 66 % oli 30–60 -vuotiaita.
Vuonna 2017 RTI:n tuottama radio-ohjelma Rainbows in the Sunlight – Lesbians’ Children in Taiwan voitti Kansainvälisten uutiskanavien liiton audiouutuuksille tarkoitetun palkinnon. Tätä perusteltiin sillä, että Taiwan laillisti samaa sukupuolta olevien avioliitot kyseisenä vuonna ja ohjelma seuraa perheitä, joihin lakimuutos vaikuttaa.
Yhtiön puheenjohtajana toimii Lu Ping ja toimitusjohtajana Shao Li-chung.
Aiheesta muualla

RTI:n Facebook-sivu
RTI:n YouTube-kanava
Ramkhamhaeng

Ramkhamhaengin patsas
Pho Khun Ram Khamhaeng (thaiksi พ่อขุนรามคำแหงมหาราช, Pho Khun Ramkhamhaeng; s. n. 1237-1247 – k. 1298) oli Phra Ruang -dynastian kolmas kuningas ja hallitsi Sukhothain kuningaskuntaa vuosina 1279-1298. Hän loi thai-aakkoset ja toi theravada-buddhalaisuuden valtiouskonnoksi.
Elämä ja hallituskausi > Syntymä

Ramkhamhaengin vanhemmat olivat prinssi Bang Klang Hao, jonka hallitsijanimi oli kuningas Sri Indraditya, ja kuningatar Sueang. Hänellä oli neljä sisarusta: kaksi vanhempaa veljeä ja kaksi siskoa. Vanhin veli kuoli Ramkhamhaengin ollessa nuori. Toisesta veljestä, Ban Muangista tuli kuningas, kun heidän isänsä kuoli. Ban Muangin jälkeen Ramkhamhaeng nousi valtaan.
Elämä ja hallituskausi > Hallituskausi

Ramkhamhaeng liittoutui Yuan-dynastian kanssa. Hänellä oli läheiset välit myös Phayaon kaupunkivaltion kanssa. Thaimaalaisen kansallishistorian mukaan Ramkhamhaeng laajensi valtakuntaansa Lampangiin, Phraesiin ja Naniin asti pohjoisessa, Phitsanulokiin ja Vientianeen idässä, monien alueille lännessä sekä Nakhon Si Thammaratiin etelässä.
Thaimaalaisen historian mukaan, Ramkhamhaeng voi kiittää thai aakkosten kehittämisestä. Hänen kuninkuutensa on monien mielestä hyvä esimerkki "hyvätahtoisesta monarkiasta", jonka vaikutus näkyy myös nykypäivän Thaimaahan.
Elämä ja hallituskausi > Kuolema

Kiinalaisen kroniikan mukaan Ram Khamhaeng kuoli vuonna 1298, jolloin valtaan nousi hänen poikansa Loethai. Joidenkin kroniikoiden mukaan Ram Khamhaeng kuoli vasta vuonna 1317.
Richard C. Byrd

Richard C. Byrd (1805 Hawkinsin piirikunta, Tennessee – 1. kesäkuuta 1854) oli yhdysvaltalainen demokraattisen puolueen poliitikko. Hän toimi Arkansas’n kuvernöörinä lyhyesti vuonna 1849.
Byrd syntyi Tennesseessä ja muutti Arkansas’han vuonna 1826. Hän pääsi Arkansas’n edustajainhuoneeseen 1836 sekä senaattiin 1840, 1842, 1846 ja 1848. Hän pyrki kuvernööriksi epäonnistuneesti jo vuonna 1844.
Kun Thomas Stevenson Drew erosi kuvernöörin virastaan vuonna 1849, Byrdistä tuli osavaltionsenaatin puheenjohtajana virkaatekevä kuvernööri. Hänen seuraajansa virassa oli John Selden Roane. Byrd kuoli Arkansas’ssa pitkään sairastettuaan vuonna 1854.
Reima Flyktman

Reima Flyktman (s. 1966 Jyväskylä) on suomalainen valokuvaaja, graafikko ja tietokirjailija, joka on kirjoittanut yli 60 kirjaa. Niiden aiheet liittyvät tietotekniikkaan, valokuvaukseen ja puutarhaan.
Flyktmanin ensimmäinen kirja, PC-mikron laitekirja, julkaistiin vuonna 1993. Hän kirjoitti sen yhdessä Kimmo Rouskun, Timo Rouskun, Jyrki Kivimäen ja Tapani Lahtisen kanssa. Teos oli ilmestyessään ensimmäinen suomenkielinen tietokoneita käsittelevä opas. Vuonna 1994 ilmestyi sen jatko-osa, PC-mikron laitekirja 2. Kirjoja julkaisi alkuvaiheessa Suomen Atk-kustannus.
Flyktman on myös kirjoittanut tietokonelehtiin lukuisia artikkeleita, joista ensimmäinen julkaistiin vuonna 1988. Flyktman on työskennellyt Editassa ja eräissä muissa kustantamoissa.
Flyktman sai Suomen tietokirjailijat ry:n Tietokirjailijapalkinnon vuonna 2009.
Aiheesta muualla

Kuvakenno.fi Reima Flyktmanin kirjoja ja valokuvia
Raudanlampi (Pihtipudas)

| Raudanlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Pihtipudas
Koordinaatit:  63°28′52″N, 25°31′14″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Saanijärven valuma-alue (14.49)
Laskujoki:  ei laskuojaa 
Järvinumero:  14.494.1.006
Mittaustietoja
Pinnankorkeus:  132,1 m  
Pituus:  140 m  
Leveys:  110 m  
Rantaviiva:  0,41 km  
Pinta-ala:  1,146 ha  
Saaria:  ei saaria 
 fiRaudanlampi 
Raudanlampi  on Keski-Suomessa Pihtiputaalla  Eteläkylän lähellä sijaitseva lampi.
Maantietoa

Lampi on 140 metriä pitkä, 110 metriä leveä, ja sen pinta-ala on 1,1 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 400 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Saanijärven valuma-alueella (14.49), jonka Raudanjoen valuma-alueeseen (14.494) se kuuluu. Lammen vedenpinnan korkeus on 132,1 metriä mpy.
Richard Casimir de la Chapelle

| Richard Casimir de la Chapelle |
| --- | --- |
 Richard Casimir de la Chapelle. Emil Rundmanin ottama kuva noin vuodelta 1910. Kuva on Mäntsälän museotoimen valokuvakokoelmasta.
Henkilötiedot
Syntynyt: 4. elokuuta 1862 Pernaja
Kuollut: 16. helmikuuta 1916 (53 vuotta) Mäntsälä
Richard Casimir de la Chapelle (4. elokuuta 1862 Pernaja – 16. helmikuuta 1916 Mäntsälä) oli suomalainen vapaaherra, kartanonomistaja ja tulitikkutehtailija.
De la Chapelle omisti vuodesta 1884 Mäntsälän Saaren kartanon, jonne hän perusti Saaren Tulitikkutehtaan. Hänen poikansa Knut de la Chapelle jatkoi tehtaan toimintaa isänsä kuoltua vuonna 1916 omaan kuolemaansa vuonna 1934 saakka.
De la Chapelle oli aatelissäädyssä adustaja valtiopäivillä 1888, 1891, 1894, 1899 ja 1905–1906.
Raudanjärvi (Pihtipudas)

| Raudanjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Pihtipudas, Haapajärvi
Koordinaatit:  63°31′40″N, 25°30′31″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Saanijärven valuma-alue (14.49)
Laskujoki:  Raudanjoki 
Järvinumero:  14.494.1.002
Mittaustietoja
Pinnankorkeus:  140 m  
Pituus:  2,8 km  
Leveys:  700 m  
Rantaviiva:  8,124 km  
Pinta-ala:  77,295 ha  
Tilavuus:  0,0011512 km³ 
Keskisyvyys:  1,49 m  
Suurin syvyys:  5,8 m  
Saaria:  ei saaria 
 fiRaudanjärvi 
Raudanjärvi  on Keski-Suomessa Pihtiputaalla ja Haapajärvellä Hujakon lähellä sijaitseva järvi.
Maantietoa

Järvi on 2,8 kilometriä pitkä, 700 metriä leveä, ja sen pinta-ala on 77 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 1,15 miljoonaa kuutiometriä eli 0,00115 kuutiokilometriä. Sen keskisyvyys on 1,5 metriä ja suurin syvyys on 5,8 metriä. Sen rantaviivan pituus on 8,1 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Saanijärven valuma-alueella (14.49), jonka Raudanjoen valuma-alueeseen (14.494) se kuuluu. Järven vedenpinnan korkeus on 140 metriä mpy.
Rauno Koski

Rauno Eino Koski (28. marraskuuta 1926 Helsinki – 8. toukokuuta 1994 Espoo) oli suomalainen juristi ja poliitikko. Hänen puolueensa oli Kansallinen Kokoomus.
Koski aloitti poliittisen toimintansa Kokoomuksen Nuorten Liitossa ja opiskeluaikanaan hän työskenteli kokoomuksen puoluetoimistossa. Valmistuttuaan lainopin kandidaatiksi hän työskenteli Suomen rauta- ja koneliikkeiden yhdistyksen toimistopäällikkönä ja Suomen kansakoulunopettajien liiton lakimiehenä.
Vuonna 1960, Jussi Saukkosen ollessa kokoomuksen puheenjohtaja, Koski valittiin kokoomuksen puoluesihteeriksi. Hän toimi tehtävässä vuoteen 1965, jolloin hänen ystävänsä ja lankonsa Juha Rihtniemi, jonka valintaan hän oli ollut vaikuttamassa, valittiin puolueen puheenjohtajaksi. Hänen seuraajansa puoluesihteerinä oli Harri Holkeri. Puoluesihteeriaikansa jälkeen Koski työskenteli Yleisradion johtotehtävissä, ensin apulaisjohtajana ja myöhemmin hallintojohtajana. Hän jäi eläkkeelle vuonna 1982.
Koski oli naimisissa Irma Rihtniemi-Kosken, Juha Rihtniemen siskon, kanssa. He avioituivat vuonna 1948.